钦定古今图书集成/明伦汇编/氏族典/第400卷 > 史道
## 钦定古今图书集成/明伦汇编/氏族典/第400卷 > 史道

按《明外史史道传》：“道字克弘，涿人。父俊，颍州兵备佥
事。道由庶吉士授兵科给事中。世宗立，劾罢顺天巡
抚刘逵。已救吏部尚书王琼，请宥其死，琼得遣戍。嘉
靖元年，帝修迎立功，司礼及潜邸内官俱荫锦衣世
职。道言恩太滥，不纳。迁山西佥事。疑杨廷和排之，遂
上言丑诋，系诏狱，贬金县丞。起江西佥事，改河南。七”
年召为光禄少卿，迁左佥都御史，坐事落职。数年，起
右佥都御史，巡抚大同。以御寇功，进兵部右侍郎。迁
左侍郎，还理部事，进兵部尚书。以功加太子少保。致
仕归，卒。